b'\n_START_ARTICLE_\nKapuluang Pitcairn\n_START_PARAGRAPH_\nAng Kapuluan ng Pitcairn ay isang pangkat ng mga pulo na nasa katimugang Pasipiko. Ang mga tao ay namumuhay lamang sa pangalawang pinakamalaking pulo ng kapuluang binubuo ng apat na mga pulo. Ang pulong ito ay pinangalanang "Pitcairn". Pinamamahalaan ito ng Nagkakaisang Kaharian. Ito ang mayroong pinakamaliit na dami ng mga tao sa anumang bansa. Noong 2007, 48 mga tao ang naninirahan dito._NEWLINE_Ang kapuluan ay higit na nakikilala bilang tahanan ng mga kinaapuhan ng ng mga nanghimagsik sa Bounty at ng mga Tahitiano (o mga Polinesyo) na sumama sa kanila, isang kaganapang muling isinalaysay sa maraming mga aklat at mga pelikula. Ang kasaysayan ay nagpapakita pa rin ng mga apelyido ng maraming mga taong ito. Mayroon lamang apat na mga apelyido ng mga pamilya (magmula noong 2010): Christian, Warren, Young at Brown.\n_START_SECTION_\nKasaysayan\n_START_PARAGRAPH_\nSa una, ang mga tao mula sa Polinesya ay nanirahan sa Kapuluang Pitcairn, subalit walang nanirahan sa mga pulo noong matuklasan (matagpuan) ang mga ito ni Kapitan Philip Carteret ng HMS Swallow noong ika-2 ng Hulyo, 1767. Ang pulo ay pinangalanan magmula kay Robert Pitcairn, isang guardiyamarina (midshipman sa Ingles) na labinlimang taong gulang, na unang taong nakalulan sa HMS Swallow na nakakita sa pulo. Pinaniniwalaang si Robert Pitcairn ay naligaw sa dagat noong kaagahan ng 1770 nang ang barkong sinasakyan niya, ang HMS Aurora, ay nawala sa Karagatan ng India.'